
Br: 05-21-4                                                                                                                    05.Novembar. 2021.


ZA: Elektronski portal javnih nabavki

VEZA: Zahtjev za pojašnjenjem tenderske dokumentacije 05/21
            od 02.11.2021 godine.

PREDMET: Odgovor
             

Rješavajući po zahtjevu zainteresovanog ponuđača vezano za pojašnjenje tenderske dokumentacije br.05/21 za nabavku usluga pošumljavanja šumskih površina sa obezbijeđenim sadnim materijalom od strane naručioca, u dijelu koji se odnosi na bliže navođenje: koja privredna društva mogu pružati usluge pošumljavanja; da li inžinjer šumarstva smjer pejzažna arhitektura ispunjava uslove za lice koje bi rukovodilo radovima na pošumljavanju; na koji način se dobija potvrda od Ministarstva poljoprivrede, šumarstva I vodoprivrede o izpunjavanju uslova za vršenje stručnih poslova u šumarstvu I zašto se traži minimum 5 godina iskustva u poslovima šumarstva, tenderska komisija daje sledeća pojašnjenja:
1) Članom 69 Zakona o šumama (‘’Sl.list CG’’br.74/10;40/11 i 47/15), bliže se opisuju stručni poslovi iz oblasti šumarstva koje mogu vršiti pravna lica i preduzetnici, koji su predmet ove javne nabavke a to su usluge pošumljavanja. Dakle, predmetnom javnom nabavkom za dokazivanje uslova da li ponuđač posjeduje minimum iskustva na kvalitetnom i uspješnom izvršavanju poslova iz oblasti predmeta nabavke, potrebno je da isti dostavi za predhodne tri godine, bar jednu potvrdu o uspješno realizovanim poslovima na pošumljavanju kao posebnoj vrsti poslova iz člana 69 stav 1 tačka 1 Zakona o šumama (‘’Sl.list CG’’br.74/10;40/11 i 47/15).
2) Takođe, članom 67 Zakona o šumama (‘’Sl.list CG’’br.74/10;40/11 i 47/15), propisano je da stručne poslove u šumarstvu može da vrši pravno lice, odnosno preduzetnik koji ima najmanje jedno zaposleno lice sa završenim VII1 nacionalnog nivoa kvalifikacija šumarskog smjera, obima 240 ETC sa licencom za vršenje stručnih poslova u šumarstvu. Takođe, istim članom Zakona o šumama, propisano je da ovu licencu može steći i lice sa završenim VII1 nacionalnog nivoa kvalifikacije šumarskog smjera i sa najmanje pet godina radnog izkustva na poslovima iz člana 69 ovog Zakona bez polaganja stručnog ispita.  Ministarstvo poljoprivrede, šumarstva i vodoprivrede, na zahtjev zainteresovanih lica, u skladu sa članom 69 Zakona o šumama (‘’Sl.list CG’’br.74/10;40/11 i 47/15), izdaje Potvrdu pravnim licima i šumarskim inžinjerima zaposlenih kod tih pravnih lica, da li ispunjavaju uslove za vršenje stručnih poslova u šumarstvu, što smo i tražili u dijelu dokazivanja stručno tehničke osposobljenosti.
Dakle, svi privredni subjekti koji su registrovani za obavljanje poslova u oblasti šumarstva, imaju stručni kadar – inžinjera/e šumarstva, koji ispunjavaju uslove iz člana 67 Zakona o šumama, imaju pravo da podnesu zahtjev Ministarstvu poljoprivrede, šumarstva i vodoprivrede – Direktorat za šumarstvo, za dobijanje tražene potvrde o ispunjavanju uslova stručne i tehničke osposobljenosti. Sa druge strane, Uprava za šume za ovu vrstu stručnih poslova, tenderskom dokumentacijom u dijelu dokazivanja stručno tehničke osposobljenosti, mora tražiti od zainteresovanih ponuđača da ispunjavaju uslove za vršenje stručnih poslova u šumarstvu propisanim tačkom 67 i 69 Zakona o šumama (‘’Sl.list CG’’br.74/10;40/11 i 47/15).

